หุ้นที่ได้ประโยชน์จากจีนเปิดประเทศอีกครั้ง
22 มกราคม 2566

หุ้นที่ได้ประโยชน์จากจีนเปิดประเทศอีกครั้ง
จีนเปิดประเทศอย่างเต็มรูปแบบเร็วกว่าคาดจะช่วยหนุนเศรษฐกิจไทย
เราทำการวิเคราะห์ความอ่อนไหว (sensitivity analysis) ของจำนวนนักท่องเที่ยวขาเข้าที่เพิ่มขึ้นเพื่อดูผลกระทบเชิงบวกต่อ GDP ของไทย หลังจากที่จีนเปิดประเทศอย่างเต็มรูปแบบในวันที่ 8 มกราคม 2566 ซึ่งเร็วกว่าที่คาดไว้ หากอิงจากจำนวนนักท่องเที่ยวขาเข้าที่เพิ่มขึ้น 5.2 ล้านคน (เพิ่มขึ้นเป็น 30 ล้านคน จาก 24.8 ล้านคน) เรามองเห็น upside ต่อประมาณการ GDP ของไทยปี 2566 (เพิ่มขึ้นเป็น 4.2% จาก 3.2%) และการเติบโตของการบริโภคภาคเอกชน (เพิ่มขึ้นเป็น 4.3% จาก 3.0%) ซึ่งน่าจะได้รับแรงหนุนจาก pent-up demand ข้อจำกัดด้านการเดินทางของนักท่องเที่ยวชาวจีนจากประเทศคู่แข่งของไทย (เช่น เกาหลีใต้และญี่ปุ่น) และการฟื้นตัวของห่วงโซ่อุปทานที่เกี่ยวข้องกับนักท่องเที่ยว
คาด upside ที่ 2% ต่อ market EPS ปี 2566
จากจำนวนนักท่องเที่ยวที่เพิ่มขึ้น 5.2 ล้านคน เราคาดว่า market EPS ปี 2566 น่าจะถูกปรับขึ้นเป็น 107.1 บาท/หุ้น จาก 105 บาท/หุ้น (+2%) จากจำนวนนักท่องเที่ยวต่างชาติที่เพิ่มขึ้น 5.2 ล้านคน
ผู้ได้ประโยชน์หลักจากการที่จีนกลับมาเปิดประเทศเร็วกว่าที่คาดการณ์ไว้ในปี 2566 ได้แก่ กลุ่มขนส่ง (โดยมี upside +12% จากกำไรปี 2566) กลุ่มโรงพยาบาล (upside +10%) กลุ่มปิโตรเคมี (upside +8%) และกลุ่มท่องเที่ยว (upside +6%)
หุ้นที่ได้ประโยชน์อย่างมากจากการกลับมาของนักท่องเที่ยวจีน และคาดว่ากำไรปี 2566 จะมี upside มากกว่า 5% ได้แก่ AAV (+26.3%) SPA (+21%) BA (+20.2%) DUSIT (+19.0%) BDMS (+15%) KLINIQ (+13.2%) SABINA (+13.1%) EKH (+12.6%) AOT (+10%) ERW (+9%) PTTGC (+7.5%) IVL (+6.7%) และ SHR (+6.5%)
หุ้นเด่นธีมจีนเปิดประเทศ คือ SNNP DDD BCH BDMS EKH และ MEGA
-หุ้นกลุ่มของที่ระลึก (SNNP และ DDD) น่าจะได้ประโยชน์จากผลิตภัณฑ์ที่มีชื่อเสียงอย่างครีมบำรุงผิวหน้า “สเนลไวท์” (Snailwhite) และขนมขบเคี้ยวอย่าง “เบนโตะ” (Bento) เนื่องจากเราเชื่อว่าสินค้าเหล่าดังกล่าวน่าจะยังคงเป็นที่นิยมในหมู่นักท่องเที่ยวจีน
-ยาและอาหารเสริม (MEGA) น่าจะได้ประโยชน์จากความต้องการที่เพิ่มขึ้นของนักท่องเที่ยวชาวจีนจากหุ้นกลุ่มผลิตภัณฑ์ทางการแพทย์และวิตามินที่เกี่ยวข้องกับโควิด-19
-กลุ่มโรงพยาบาล (BCH BDMS PR9 และ EKH) น่าจะได้ประโยชน์จากความต้องการในการฉีดวัคซีนป้องกันโควิด-19 ชนิด mRNA ของนักท่องเที่ยวจีน การตรวจ RT-PCR และผู้ป่วยโรคโควิด-19 ที่ต้องได้รับการรักษาในโรงพยาบาล
เปิดพอร์ตลงทุน >> https://bit.ly/3eC98sz
Follow us :
LINE : http://bit.ly/KSLINEOA
Facebook: http://bit.ly/2XwGoaa
Instagram: http://bit.ly/332OqIT
Twitter: http://bit.ly/344OVng
YouTube: http://bit.ly/2QAdiFp
#KS #หลักทรัพย์กสิกรไทย #KSecurities #หุ้น #หุ้นไทย #ข่าวหุ้น #ลงทุน #เปิดประเทศ #กลยุทธ์